
Grozījumi Ministru kabineta 2025. gada 11. februāra noteikumos Nr. 99 "Kārtība, kādā lieliem, nozīmīgiem publiskiem pasākumiem un ārvalstu filmu uzņemšanai Latvijā tiek piešķirts valsts budžeta līdzfinansējums"
Izdoti saskaņā ar Filmu likuma 11. panta trešo daļu un Inovatīvas uzņēmējdarbības un prioritāro projektu atbalsta likuma 4. panta otro daļu
· Izdarīt Ministru kabineta 2025. gada 11. februāra noteikumos Nr. 99 "Kārtība, kādā lieliem, nozīmīgiem publiskiem pasākumiem un ārvalstu filmu uzņemšanai Latvijā tiek piešķirts valsts budžeta līdzfinansējums" (Latvijas Vēstnesis, 2025, 35., 113. nr.) šādus grozījumus:
· 1. Izteikt 16.1. apakšpunktu šādā redakcijā:
· "16.1. dižpasākums noris ne biežāk kā reizi četros gados, izņemot, ja dižpasākuma projekta plānotie ieņēmumi un izdevumi vismaz trīs reizes pārsniedz iepriekšējā dižpasākuma ieņēmumu un izdevumu apjomu vai ja dižpasākuma ietekme uz Latvijas tautsaimniecību ir vismaz 6 milj. euro apmērā;".
· 2. Papildināt ar 47.5. apakšpunktu šādā redakcijā:
· "47.5. dižpasākuma projekta ietekmes aprēķinu uz Latvijas tautsaimniecību, ja attiecināms, ko aprēķina sareizinot plānoto ārvalstu viesu skaitu ar ārvalstu viesu pavadīto nakšu skaitu Latvijā un ārvalstu viesu izdevumiem vienā diennaktī iepriekšējā kalendārajā gadā atbilstoši Centrālās statistikas pārvaldes datiem;".
· 3. Papildināt ar 47.6. apakšpunktu šādā redakcijā:
· "47.6. pārskatu par pārdotajām biļetēm ārvalstu viesiem, t.sk., pārskatu par ārvalstu viesu pārvietošanos un pārstāvēto valsti."

